Държавен вестник, бр. 96, 2025 г., стр. 226

СТР.  226	
Д Ъ Р Ж А В Е Н  В Е С Т Н И К 	
БРОЙ  96
1. надеждността и прозрачността на мето­
дологията, въз основа на която е изготвена 
оценката;
2. целта на оценката;
3. независимостта и професионалната ком­
петентност на лицето, изготвило оценката;
4. наличието на писмени доказателства, 
отразяващи използваната информация и нап­
равените допускания и съображенията при 
прилагането на съответната методология за 
изготвяне на оценката;
5. степента, в която резултатите от оцен­
ката могат да бъдат повлияни от условията 
на контролирана сделка;
6. обосноваността на оценката на ефектите 
от пасивно участие в група предприятия (кос­
вена подкрепа) и на останалите допускания и 
съображения при прилагането на съответната 
методология за изготвяне на оценката;
7. относителното значение на длъжника за 
групата предприятия като цяло и връзките 
между него и останалата част на групата, 
включително с оглед на бъдещата стратегия 
на групата;
8. вероятните последици за други части 
на групата, в случай че в бъдеще длъжникът 
изпадне във финансови затруднения;
9. сходство между длъжника и групата 
предприятия като цяло по отношение на ос­
новни финансови показатели, които обичайно 
се вземат предвид при оценка на кредито­
способността.
(3) Кредитоспособността на крайното 
предприятие майка на групата предприятия, 
оценена на консолидирана база, може да се 
използва за целите на ал. 1, т. 4 за определяне 
на цената в контролираната сделка, когато:
1. длъжникът е част от такава група и 
липсва надеждна оценка на неговата креди­
тоспособност;
2. фактите и обстоятелствата по ал. 2, т. 7 
и 8 са показателни за това, че длъжникът е 
важен за групата (например длъжникът има 
силни икономически връзки с други части 
на групата, длъжникът е неразделна част от 
идентичността на групата или е важен за бъ­
дещата є стратегия или би имало отрицателни 
последици за други части на групата, ако 
длъжникът не бъде подкрепен финансово), и
3. показателите за кредитоспособност на 
длъжника не се различават съществено от 
тези на групата.
(4) За целите на ал. 2 не се приема за 
надеждна оценка на кредитоспособността на 
длъжника становище, предоставено от кре­
дитна институция във връзка със заем, който 
не е реално отпуснат. 
(5) За целите на ал. 1, т. 14 се вземат предвид 
и възможностите на длъжника за предоставяне 
на обезпечение с оглед на факти и обстоятел­
ства като вид и стойност на активите, както 
и наличие на тежести или други ограничения 
за упражняване на правата върху тези активи. 
Г л а в а  п е т а
КОНТРОЛ
Чл. 55. При анализа на трансферните цени, 
осъществяван в хода на контролно производ­
ство, органът по приходите се съобразява с из­
водите на данъчно задълженото лице относно 
съответствието на условията на оценяваната 
контролирана сделка с принципа на незави­
симите пазарни отношения само доколкото 
тези изводи са представени своевременно и 
са обосновани по начин и със средства, които 
отразяват в пълнота:
1. икономически значимите характеристики 
на контролираната сделка;
2. съображения при определянето на вре­
мевия обхват на анализа на съпоставимостта;
3. съображения за прилагането на чл. 15, 
ал. 2 или ал. 5, когато са приложени;
4. съображенията за избор на най-подходящ 
метод за определяне на пазарните цени и в 
зависимост от метода – на тествана страна и 
финансов показател;
5. съображенията за избор на една или 
повече съпоставими неконтролирани сделки, 
включително с оглед на извършени корекции 
по чл. 19;
6. финансовите данни, използвани при ана­
лиза на съпоставимостта, и техните източници;
7. основните допускания и изводи при ин­
терпретиране на резултатите от анализа на 
съпоставимостта;
8. друга информация, която с оглед на 
фактите и обстоятелствата на конкретния 
случай е от съществено значение за оценката 
на надеждността на извършения анализ на 
трансферните цени.
Чл. 56. При оценката на съответствието на 
условията на контролираната сделка с прин­
ципа на независимите пазарни отношения 
органът по приходите може:
1. да проверява и изяснява фактите и 
обстоятелствата, отразени в представените 
от данъчно задълженото лице доказателства;
2. да събира и анализира допълнителна 
информация, различна от предоставената от 
данъчно задълженото лице, като се съобрази 
с чл. 17;
3. да не вземе предвид факти и обстоятел­
ства, информация и доказателства за които 
са били на разположение на данъчно задъл­
женото лице, но не са представени, когато 
данъчно задълженото лице е било длъжно 
да ги представи.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Брутна печалба“ е разликата между нет­
ните приходи от продажби и себестойността 
на продажбите.
2. „Ефекти от пасивно участие в група 
предприятия“ са случайни ползи, произти­